पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के इस संकटकाल मे अग्रवाल समाज ने अनेक माध्यमों से जरूरतमंदों की सेवा में जुटा है। छत्तीसगढ़ प्रांतीय अग्रवाल संगठन द्वारा 31 आक्सीजन मशीन, 25 ऑक्सीजन सिलेंडर, एक मिनी वेंटीलेटर के साथ समाज के 11 डॉक्टरों के माध्यम से शासन के वेबसाइट से जुड़कर निशुल्क होम आइसोलेशन परामर्श भी प्रदान किया जा रहा।
प्रांतीय अग्रवाल संगठन के अध्यक्ष नेतराम अग्रवाल, महामंत्री कन्हैया अग्रवाल ने बताया कि महामारी के दौर में समाज के वरिष्ठों के सहयोग से जारी सेवाओं का 24 घंटे संचालन अशोक अग्रवाल, प्रमुख दीनदयाल गोयल व अनूप अग्रवाल द्वारा किया जा रहा है।
2060 मरीज ले चुके हैं सुविधा का लाभ
समिति प्रमुख अशोक अग्रवाल ने बताया कि संगठन में अब तक 31 ऑक्सीजन मशीन के माध्यम से 258 व्यक्तियों को सेवा उपलब्ध कराई है। 25 सिलेंडर के माध्यम से 85 कोरोना पेशेंट व मिनी वेंटीलेटर के माध्यम से 2 मरीजों ने स्वास्थ्य लाभ लिया है। संगठन के रक्तदान प्रभारी राजेश लोईया, अंकित अग्रवाल व उनकी टीम के माध्यम से अब तक प्रदेश में 1102 कोरोना पीड़ितों को प्लाज्मा उपलब्ध कराया जा चुका। अग्रवाल संगठन ने 11 डॉक्टरों के माध्यम से निशुल्क होम आइसोलेशन परामर्श की सुविधा उपलब्ध कराई, जिससे लगभग 2060 मरीज लाभान्वित हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva zho_Hant eng_Latn